कारण ये बताया गया है कि उसे कथित तौर पर परेशान किया जा रहा था जिससे बचने के लिए उसने बालकनी से छलांग लगा दी.इस महिला ने पुलिस को बताया, "मैने होटल में बोल कर रखा था कि सुबह चार बजे मुझे जगा दिया जाए लेकिन जब होटल का मालिक उठाने आया तो वो मालिश करने का ऑफर देने लगा. जब वो जाने के लिए तैयार ही नहीं हो रहा था तो मैने दरवाज़ा बंद कर लिया और नीचे कूद गई और भाग गई."बीबीसी संवाददाता विवेक राज का कहना है कि पुलिस ने होटल मालिक को पकड़ लिया है और बुधवार को उन्हें अदालत में पेश किया जाएगा.भारत में ब्रितानी हाई कमिशन के प्रवक्ता का कहना है कि अधिकारियों ने पीड़ित महिला से बात की है.आगरा के वरिष्ठ पुलिस अधिकारी सुभाष चंद्र दुबे ने बीबीसी को बताया कि महिला की टाँग में लगी चोट के लिए उनका इलाज कर दिया गया है और उन्हें दूसरे किसी होटल में ठहराया गया है.उन्होंने ये भी बताया कि सुरक्षा के लिए दो महिला सुरक्षाकर्मी दी गई हैं.पुलिस अधिकारी दुबे के मुताबिक होटल मालिक का दावा है कि वे महिला को उठाने के लिए कमरे में इसलिए गए थे क्योंकि महिला का इंटरकॉम काम नहीं कर रहा था. जब महिला ने फोन पर जवाब नहीं दिया तो वो कमरे में गया.ब्रिटेन के विदेश मंत्रालय ने भारत आने वाली ब्रितानी महिलाओं के लिए हाल ही में नए दिशा निर्देश जारी किए थे. इसमें कहा गया था कि वे सार्वजनिक यातायात के साधनों पर रात को अकेले न जाएँ.कुछ दिन पहले ही मध्यप्रदेश से भी कथित सामूहिक गैंगरेप की घटना सामने आई है.